b'\n_START_ARTICLE_\nMedulin\n_START_SECTION_\nGeografija\n_START_PARAGRAPH_\nMedulin le\xc5\xbei v ju\xc5\xbeni Istri, okoli 9 km jugovzhodno od Pule, v severnovzhodnem delu razlo\xc5\xbeenega Medulinskega zaliva. Jugozahodno od Medulina le\xc5\xbei majhen polotok Ka\xc5\xa1tel, obdan z borovim gozdom in pe\xc5\xa1\xc4\x8denimi pla\xc5\xbeami.\n_START_SECTION_\nZgodovina\n_START_PARAGRAPH_\nNa koncu polotoka Ka\xc5\xa1tel se nahaja rt Ka\xc5\xa1teja, kjer so ostanki prazgodovinskega naselja. Na polotoku Vi\xc5\xbeula, ki le\xc5\xbei zahodno od Medulina, so na morski obali ostanki rimske ville rustice. Ostanki cerkvice v zalivu Bijeca, ki le\xc5\xbei med poloto\xc4\x8dkom Ka\xc5\xa1tel in celino, so verjetno iz predromanskega obdobja.\n_START_SECTION_\nMedulinska posujilnica\n_START_PARAGRAPH_\nV obdobju hrva\xc5\xa1kega narodnega preporoda v Istri je bila na podlagi zakona o zadru\xc5\xbeni\xc5\xa1tvu leta 1898 ustanovljena Medulinska posojilnica, z namenom nudenja pomo\xc4\x8di hrva\xc5\xa1kim kmetom, v obliki ugodnih kreditov za odpla\xc4\x8dilo dolgov, za nabavo kmetijske opreme in za razvoj drugih gospodarskih dejavnosti. Delovala je predvsem na obmo\xc4\x8dju vasi Li\xc5\xbenjan in \xc5\xa0ipan, ukinjena pa je bila s strani italijanskih oblasti, kmalu po koncu prve svetovne vojne.'